مطبع الشمس ملتان

روزنامہ الشمس ملتان کا کردار ملتان کی صحافتی تاریخ میں سنہرے حروف میں لکھا جاِئے گا۔ اس کی اولین اشاعت کے حوالے سے ممتاز محقق پروفیسر جعفر بلوچ کا کہنا ہے کہ پہلی بار 1921 میں " شمس ملتان " کے نام ے سے شایع ہوا مگر چھ ماہ بعد بند ہو گیا۔ یہ اخبار بیس ضرب چھبیس /2 انچ کے اٹھ صحفوں پر مشتمل ہوتا تھا۔ تاہم کچھ عرصے کے تعطل کے بعد باقاعدہ اشاعت کا آغاز28 نومبر 1922 بمطابق 8ربیع الثانی 1341ہجری میں ہوا۔ جعفر بلوچ مزید لکھتے ہیں کہ " ملتان میں صحافتی سرگرمیوں کے جایزہ نگاروں نے ہفت روزہ الشمس ملتان کی قومی ملّی اور سماجی خدمات کا خاطر خواہ اعتراف کیا ہے ۔
الشمس کی پیشانی کو "وجعل الشمس سراجا"کے قرانی الفاظ کے تغّرے سے چمکایا جاتا تھا "
،اس اخبار کے مدیر جناب اسد ملتانی اور اخبار کی روایات کے بارے میں جعفر بلوچ لکھتے ہیں کہ ۔"الشمس کے پہلے شمارے میں اخبار کے انتساب کی سطور بھی شایع کی گئی تھیں۔ حالانکہ ہمارے یہاں اخبارات اور جرایئد کی حد تک ایسی انتساب نگاری کی کوئی باقاعدہ روایات نہیں۔ اسد صاحب نے یہ انتساب ختم المرسلین صلی للہ و علیہ وصلم کی ذات ِ پاک سے کیا تھا۔ اس انتساب کے الفاظ کچھ یوں تھے 
"بحضور عالی جناب عرش رکاب جناب رسالت مآب۔ سرورِ کائنات۔ فخرِ موجودات،خاتم النبیا۔ سر چشمہء نور و صفا ،حضرت محمدِ مصطفے شمس الضحی علیہ التحیت والثنا ۔
یا صاحب الجمال و یا سیدّ البشر
من وجھک المنیر لقد نور القمر
لا یمکن الثنا کما کان حقہ
بعد از خدا بزرگ توئی قصہ مختصر
یہاں ایک اور بات قابلِ ذکر ہے کہ اس اخبار کا ابتدائی نام "شمس ملتان" تھا بعد ازاں یہ شمس ،الشمس میں تبدیل کر دیا تھا۔ اور ملتان شہر میں قدیم سورج دیوتا کے مندر اور اس سے جڑی ماورائی داستانوں کے علاوہ شمس تبریز علیہ رحمہ سے منسلک معروف قصوں سے قطعہ نظر اس اخبار کا نام اشمس تجویز ہونے پر خالصتا حضرت محمد صلی اللہ و علیہ وصلم شمس الضحی سے نسبت کو پیش ِ نظر رکھا گیا۔ 
اس اخبار کے ساتھ ایک پرنٹنگ پریس بھی خریدا گیا۔1926 میں بسلسلہ ملازمت دہلی چلے جانے کی وجہ سے اس اخبار اور پریس کی زمہ داریاں جناب اسد ملتانی نے اپنے  چھوٹے بھائی محمد اکرم خان کے حوالے کیں۔ لیکن ان کے رشحاتِ قلم برابر الشمس میں اشاعت پزیر ہوتے رہے۔ یہاں تک کہ اس کے اشتہارات کے لیے جناب اسد ہی کو دہلی سے انتظام کرنا پڑتا تھا۔ اسد صاحب کے دو کتابچے تحفہ ء حرم اور مرثیہ اقبال مطبع الشمس ہی سے شایع ہوئے۔ بزم اردو شملہ کے پنمفلٹ بھی یہیں سے شایع ہوتے تھے۔ سال میں دو یا تین مرتبہ جب بھی اسد صاحب کا چھٹیوں میں ملتان آنا ہوتا تھا تو وہ اس اخبار کی اشاعت اور پریس کے حوالہ سے مکمل جایزہ لیتے۔ اور اپنی قیمتی مشاورت سے اسے بہتر سے بہتر بنانے کی تلقین کرتے تھے۔1950کی دہائی میں سرایئکی کے ممتاز دانشور جناب میر حسان الحیدری چانڈیو نے بحثیت کاتب اور خطاط اسی اخبار سے اپنی پیشہ ورانہ زندگی کا آغاز کیا ۔
1980میں جناب اکرم خان کی وفات کے بعد انکی صاحبزادی فہیمہ خانم شیرانی نے اس اخبار کی ادارت کی زمہ داریاں سمبھال لیں۔ کچھ عرصے بعد ان کا بھی انتقال ہو گیا تاہم سن دو ہزار تک اس کی اشاعت کی خبریں موصول ہویئں ،اس کے بعد یہ اخبار اور پریس بند ہو گئے۔ اور اس کے بند ہوجانے سے ملتان کی صحافت ایک باب بند ہو گیا

حوالہ جات 

اقبالیات اسد ملتانی مولف جعفر بلوچ مطبع اقبال اکادیمی لاہور
اسد ملتانی کا نعتیہ کلام مضمون مطبوعہ نعت رنگ لاہور شمارہ 17 .2004